Tolong jelaskan mengenai Kontroversi dari Muzium British dalam bahasa melayu

Muzium ini sering menjadi tumpuan dalam perbincangan mengenai etika pemerolehan dan pemilikan artifak dari negara lain dalam kalangan pihak muzium,lagi-lagi dengan sumbangan yang diberikan sejak berzaman semasa peluasan kuasa Empayar British melalui barangan yang dirampas semasa peperangan ini.

Banyak organisasi serata dunia telah meminta pengembalian artifak-artifak ini kepada negara asal mereka. Namun tuntutan-tuntutan ini ditolak pihak Muzium yang beralasan bahawa akan ada kemungkinan keadaan muzium-muzium besar ini kekosongan, mereka turut berhujah dengan adanya Surat Keputusan Muzium British tahun 1963 yang sah melarang semua barangan milik Muzium dikeluarkan setelah memasukinya.

Antara barangan utama yang disengketakan dan dituntut hak milik dan pemulangan terhadap pihak Muzium adalah:

Ukiran marmar Elgin – dituntut Yunani dengan sokongan beberapa pihak termasuk UNESCO yang meminta pampasan ganti rugi.

Ukiran gangsa Benin – dituntut Nigeria, sebanyak 30 buah ukiran terjual pihak Muzium secara perseorangan pada tahun 1960an.

Tabut gereja-gereja – dituntut Habsyah

4 gambar jarahan Nazi – pampasan diberikan kepada Uri Peled dengan jumlah £175,000 dari pihak Muzium

Artefik emas dan perak kerajaan Achaemenid dari harta Oxus – dituntut Tajikistan

Batu Rasyid – dituntut Mesir

Lebih dari 24,000 gulungan, manuskrip, lukisan, kitab, dan relik dari Gua Mogao termasuk Sutra Berlian – dituntut China

Lembing dan perisai dari puak peribumi Gweagal di New South Wales — dituntut Australia.

Hoa Hakananai'a – dituntut Chile

Pihak muzium terus-menerus menegaskan bahawa mereka berhak sebagai penjaga dan perawat benda yang baik serta hak mutlak untuk artifak yang disengketakan dalam undang-undang Inggeris. Walaupun demikian, hal ini tidak menghalang pengembalian tertentu dilaksanakan misalnya barangani Abu Tasmania setelah perdebatan sengit dengan Australia selama 20 tahun.